L 147/112
MT
Il-Ġurnal Uffiċjali tal-Unjoni Ewropea
7.6.2023
(3)
In-notifiki riċenti li waslu permezz tal-RASFF jindikaw l-eżistenza ta’ riskju serju dirett jew indirett għas-saħħa talbniedem li jirriżulta minn xi ikel jew xi għalf.
Barra minn hekk, il-kontrolli uffiċjali li wettqu l-Istati Membri fuq xi ikel u għalf li ma joriġinax mill-annimali fl-ewwel semestru tal-2022 indikaw li jenħtieġ li l-listi stabbiliti fl-Annessi I u II tar-Regolament ta’ Implimentazzjoni (UE) 2019/1793 jiġu emendati biex tkun protetta s-saħħa tal-bniedem fl-Unjoni.
(4)
Il-bżar ħelu (Capsicum annuum) u l-bżar tal-ġeneru Capsicum (għajr dak ħelu) mir-Repubblika Dominicana, ilhom minn Jannar tal-2010 ssoġġettati għal livell miżjud ta’ kontrolli uffiċjali u għal kundizzjonijiet speċjali mad-dħul fl-Unjoni, minħabba r-riskju tal-kontaminazzjoni b’residwi tal-pestiċidi.
Il-kontrolli uffiċjali mwettqa mill-Istati Membri juru titjib fil-konformità mar-rekwiżiti rilevanti previsti fil-leġiżlazzjoni tal-Unjoni.
Ir-riżultati ta’ dawk il-kontrolli jipprovdu l-evidenza li d-dħul ta’ dawk l-oġġetti tal-ikel fl-Unjoni ma għadux jikkostitwixxi riskju serju għas-saħħa tal-bniedem.
Għaldaqstant mhuwiex meħtieġ li jibqa’ previst li kull kunsinna jkollha magħha ċertifikat uffiċjali li jiddikjara li r-riżultati kollha tal-kampjunar u tal-analiżi juru l-konformità mar-Regolament (KE) Nru 396/2005 tal-Parlament Ewropew u tal-Kunsill (4).
Fl-istess ħin, jenħtieġ li l-Istati Membri jkomplu jwettqu l-kontrolli biex jiżguraw li jinżamm il-livell attwali ta’ konformità.
Għalhekk jenħtieġ li titħassar l-entrata tal-bżar ħelu (Capsicum annuum) u ta’ bżar tal-ġeneru Capsicum (għajr dak ħelu) mir-Repubblika Dominicana li tinsab filpunt 1 tal-Anness II tar-Regolament ta’ Implimentazzjoni (UE) 2019/1793 u titqiegħed fl-Anness I ta’ dak ir-Regolament ta’ Implimentazzjoni, filwaqt li jinżamm il-livell ta’ frekwenza tal-kontrolli tal-identità u fiżiċi ta’ 50 % tal-kunsinni li jidħlu fl-Unjoni.
(5)
Rigward il-kunsinni tal-bżar ħelu (Capsicum annuum), u ta’ bżar tal-ġeneru Capsicum (għajr dak ħelu), u tal-larinġ millEġittu, instabet rata għolja ta’ nuqqas ta’ konformità mar-rekwiżiti rilevanti previsti fil-leġiżlazzjoni tal-Unjoni firrigward tal-kontaminazzjoni bir-residwi tal-pestiċidi waqt il-kontrolli uffiċjali mwettqa mill-Istati Membri f’konformità mal-Artikoli 5 u 6 tar-Regolament ta’ Implimentazzjoni (UE) 2019/1793.
Għalhekk jixraq li tiżdied il-frekwenza tal-kontrolli tal-identità u fiżiċi li jridu jitwettqu fuq dawk il-kunsinni li jidħlu fl-Unjoni għal 30 %.
(6)
Rigward il-kunsinni tat-tuffieħ annona skwamuża (Annona squamosa) mill-Eġittu, id-data min-notifiki tal-RASFF u l-informazzjoni dwar il-kontrolli uffiċjali mwettqa mill-Istati Membri jindikaw li qed ifeġġu riskji ġodda għas-saħħa tal-bniedem, possibbilment minħabba l-kontaminazzjoni bir-residwi tal-pestiċidi.
Għalhekk jeħtieġ li jkun rekwiżit livell ogħla ta’ kontrolli uffiċjali fuq id-dħul ta’ dik il-komodità mill-Eġittu.
Għalhekk jenħtieġ li dik il-komodità tiddaħħal fl-Anness I tar-Regolament ta’ Implimentazzjoni (UE) 2019/1793, bi frekwenza ta’ kontrolli tal-identità u fiżiċi stabbilita għal 20 % tal-kunsinni li jidħlu fl-Unjoni.
(7)
Minn Jannar tal-2019 żdied il-livell tal-kontrolli uffiċjali u tal-kundizzjonijiet speċjali fuq il-karawett u l-prodotti talkarawett mill-Gambja mad-dħul tagħhom fl-Unjoni, minħabba r-riskju ta’ kontaminazzjoni bl-aflatossini.
Dawk il-komoditajiet ilhom aktar minn 3 snin ma jiġu importati fl-Unjoni.
Għalhekk jenħtieġ li titħassar l-entrata talkarawett u tal-prodotti magħmulin mill-karawett mill-Gambja li tinsab fil-punt 1 tal-Anness II tar-Regolament ta’ Implimentazzjoni (UE) 2019/1793 u titqiegħed fl-Anness I ta’ dak ir-Regolament ta’ Implimentazzjoni, bi frekwenza ta’ kontrolli tal-identità u fiżiċi stabbilita għal 50 % tal-kunsinni li jidħlu fl-Unjoni.
Jenħtieġ li l-Istati Membri jkomplu jwettqu l-kontrolli biex jiżguraw li wara li jitneħħew il-kundizzjonijiet speċjali, potenzjalment meta jerġa’ jibda l-kummerċ, dawk il-komoditajiet li jidħlu fl-Unjoni jikkonformaw mar-rekwiżiti rilevanti previsti fil-leġiżlazzjoni tal-Unjoni fir-rigward tal-kontaminazzjoni bl-aflatossini.
(8)
Fir-rigward tal-kunsinni tad-drumsticks (Moringa oleifera) mill-Indja, matul il-kontrolli uffiċjali mwettqa mill-Istati Membri f’konformità mal-Artikoli 5 u 6 tar-Regolament ta’ Implimentazzjoni (UE) 2019/1793, instabet rata għolja ta’ nuqqas ta’ konformità mar-rekwiżiti rilevanti previsti fil-leġiżlazzjoni tal-Unjoni fir-rigward tal-kontaminazzjoni bir-residwi tal-pestiċidi.
Għalhekk jixraq li l-frekwenza tal-kontrolli tal-identità u fiżiċi li jridu jitwettqu fuq dawk il-kunsinni li jidħlu fl-Unjoni tiżdied għal 20 %.
(4) Ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (ĠU L 70, 16.3.2005, p. 1).